Høyskolen Kristiania i Prinsens Gate
Høyskolen Kristiania sin avdeling på Vulkan i Oslo. Åpnet som hovedbygget til Westerdals i 2011 og ble en del av Høyskolen i Kristiania i 2017.
**Høyskolen Kristiania – Ernst G. Mortensens stiftelse** er en høyskole i Norge, organisert som en stiftelse. I 2022 har Kristiania ca. 19 000 studenter og tilbyr utdanninger i Oslo, Bergen og på nett.

Kristiania tilbyr studier innen kommunikasjon, ledelse, markedsføring, økonomi, innovasjon, teknologi, helsevitenskap, kunst, design og media. 

Høyskolen har hovedkontor i Oslo og er oppkalt etter byens tidligere navn, Kristiania.

Studier
-------

De ulike studiene tilbys som årsstudier, bachelorgradsstudier, mastergradsstudier, nettstudier og etterutdanning. Høyskolen Kristiania har undervisningssteder i Oslo, Bergen og på nett. Den faglige virksomheten er delt inn i fire avdelinger:

* School of Communication, Leadership and Marketing
* School of Economics, Innovation and Technology
* School of Health Sciences
* School of Arts, Design and Media

Høyskolen Kristiania Nettstudier tilbyr i underkant av 50 studier og over 200 kurs i 7 kategorier på alle utdanningsnivåer.

* Økonomi og regnskap
* HR og ledelse
* Salg og markedsføring
* Kommunikasjon og PR
* Helse, ernæring, trening og psykologi
* Pedagogikk
* Generell studiekompetanse

Historie
--------

### 1914 – Norsk Korrespondenceskole (NKS)

Den 4. oktober 1914 begynte Ernst G. Mortensen en ny form for undervisning i Norge, ved korrespondanse. Norsk Korrespondenceskole ble i løpet av få år landets største skole i antall elever. Det første året hadde skolen 125 elever. 15 år senere hadde skolen 9000 elever, og kurs innenfor ca. 40 fagområder.

I 1939 ble Ernst G. Mortensen utnevnt til ridder av St. Olavs orden. NKS samarbeidet på denne tiden med folkeopplysningsbevegelsen, Voksenopplæringen i Forsvaret, handelsflåten og skolepolitiske myndigheter. Virksomheten ble regulert med Lov om brevskular i 1948.

NKS ble selveiende, ideell stiftelse, ved en donasjon fra Mortensenfamilien i 1976. «Kombinert undervisning» – brevkurs kombinert med lokalundervisning – får et enormt omfang på 1970- og 1980-tallet, og NKS hadde opptil 70.000 nye elever i året mot slutten av 1980-tallet.

### 1986 – NKS Høgskole

I 1986 ble det etablert en fjernundervisningsbasert elektronisk høyskole, NKS Høgskole, som fikk offentlig godkjenning i 1987.[] NKS satset på fjernundervisning på høyskolenivå fra tidlig på 1980-tallet, delvis gjennom samarbeid med eksisterende høyskoler og noen år senere med egen høyskole.

Fra 1993 ble stiftelsen utvidet med nye virksomheter. Først MI-Gruppen. med blant annet Merkantilt Institutt (MI) og Institutt for Høyere Markedsføring (IHM) i 1993, og Norsk Reiselivshøyskole (NRH) i 1999. Stiftelsen tar på samme tid markedsnavnet NKS-Gruppen. Skolene ble samlokalisert på Bislett Høyskolesenter fra 1995.

Alle skolene flyttet i 2005 til Kirkegata i Oslo, og *Campus Kristiania* erstattet navnet NKS-Gruppen. MI ble godkjent fagskole og ble delt i to: Norges Kreative Fagskole og Norges Merkantile Fagskole. NKS drev nettstudier på høyskolenivå.

Markedshøyskolen, NKS Høyskolenes nye navn fra 2008, blir en offentlig akkreditert høyskole. Norges Kreative Fagskole er Norges ledende private fagskole. NKS Nettstudier er i god vekst fra 2007, med en anerkjent posisjon som nettskole. Stiftelsen innlemmer Aktiv Læring i 2009 og Akupunkturhøyskolen i 2010.

Fra og med 6. juni 2012 er hele Campus Kristiania en samlet høyskole. Markedshøyskolen, Norges Kreative Fagskole og Norges Helsehøyskole organiseres som fakultet, mens NKS Nettstudier og Aktiv Læring forsetter som virksomheter. Campus Kristiania har nå faglig fullmakt til å opprette bachelorstudier uavhengig av fagområder.

### 2005 – Campus Kristiania

Alle skolene flyttet i 2005 til Kirkegata i Oslo, og Campus Kristiania erstattet navnet NKS-Gruppen. MI ble godkjent fagskole og ble delt i to: Norges Kreative Fagskole og Norges Merkantile Fagskole. NKS drev nettstudier på høyskolenivå.

### 2008 – Markedshøyskolen

Markedshøyskolen, NKS Høyskolenes nye navn fra 2008, blir en offentlig akkreditert høyskole. Stiftelsen innlemmer Aktiv Læring i 2009 og Akupunkturhøyskolen i 2010.

### 2012 – Høyskolen Campus Kristiania

Fra og med 6. juni 2012 er hele Campus Kristiania en samlet høyskole. Markedshøyskolen, Norges Kreative Fagskole og Norges Helsehøyskole organiseres som fakultet, mens NKS Nettstudier og Aktiv Læring forsetter som virksomheter. 

### 2014 – 100-årsjubileum

Stiftelsen feirer 100 år. 

### 2016 – Endrer navn – svarer på strukturreformen

Strukturreformen er en utdanningsreform for strukturelle endringer og sammenslåing av flere universiteter og høyskoler i Norge, vedtatt av regjeringen 27. mars 2015. Styret ved Kristiania besluttet å slå sammen Markedshøyskolen, Norges Kreative Høyskole, Norges Helsehøyskole, NKS Nettstudier og Høyskolen Campus Kristiania til ett felles skolenavn, Høyskolen Kristiania. Navn og logo ble til etter en prosess med selskapet Snøhetta. Kristiania har siden 2018 skilt ut Fagskolen Kristiania som egen organisasjon og innlemmet Westerdals Oslo School of Arts, Communication and Technology (2017) Musikkteaterhøyskolen (2019), Norges dansehøyskole (2019), Esmod (2020) og Bårdar Akademiet (2020) i denne.[3]

Campus
------

Kristiania er delt inn i to campus lokalisert i Oslo og Bergen. Campus Oslo er delt inn i flere bygg som befinner seg i sentrum av byen.

### Campus Oslo

* Kvadraturen

* Urtegata

* Fjerdingen

* Spikersuppa – Fagskolen Kristiania

### Campus Bergen

* Kalfarveien

Ledelse
-------

**Rektorer**

* Trond Blindheim (2012–2018)
* Arne Krumsvik (2018–2022)
* Trine Johansen Meza (2022–)

**Direktører**

* Ernst G. Mortensen (1914–1961), for Norsk Korrespondenceskole
* Einar Rørstad (1962–1966) Norsk Korrespondenceskole
* Carl L. Mortensen (1967–1968)
* Aaleiv Nedberg (1969–1979)
* Erling Ljoså, Frank Haakerud, Mette Havrevold (1979–1980)
* Erling Ljoså, (1980–1992)
* Jan B. Ommundsen (1993–2001)
* Ingar Tufte (2002–2003)
* Erling Ljoså (2003–2004)
* Solfrid Lind (2004–)

Organisering
------------

### Styret

Styret er stiftelsens øverste besluttende og utøvende organ, og representerer stiftelsen utad. Styret skal lede og føre tilsyn med stiftelsens faglige og økonomiske virksomhet, og påse at den er i samsvar med formålet. Administrerende direktør er daglig leder av stiftelsen og representerer stiftelsen utad i alle saker som hører inn under den daglige ledelse.

### Stiftelsen

Høyskolen Kristiania er en selveiende stiftelse, Ernst G Mortensens Stiftelse, opprettet ved donasjon fra Ernst G. Mortensens arvinger i form av et gavebrev datert 4. oktober 1976.

Studentliv
----------

Studentunionen ved Høyskolen Kristiania (SHK) er skolens studentdemokrati og studentforening. Studentforeningen er en religiøst og politisk uavhengig interesseorganisasjon som drives av og for studentene. Formålet med Studentunionen er å fremme studentenes interesser overfor stiftelsen, det offentlige, næringslivet og samfunnet. Studentunionen har i overkant av 3300 medlemmer.[] Studentunionen arrangerer faglige og sosiale arrangementer. I Oslo driver SHK studentpuben Hvelvet, som ligger i Oslos eldste bankhvelv i kjelleren på høyskolen. 

Karrieresenteret driver veiledning for karriere og videre studier.

Referanser
----------

1. ↑  «Årsrapport 2021». Besøkt 3. august 2022.
2. ↑  «Ernst G. Mortensen - SNL». Besøkt 3. august 2022.

Eksterne lenker
---------------

* Offisielt nettsted Rediger på Wikidata

* Offisielt nettsted Rediger på Wikidata
* Høyskolen Kristiania, historie
* Studentunionen ved Høyskolen Kristiania, hjemmeside
* Jubileumsbok 50-års jubileet
* Jubileumsbok 75-års jubileet

Portal: Oslo

| * v
* d
* r
Norges universiteter og høyskoler |
| --- |
| Universiteter | 

|  |  |
| --- | --- |
| U5 | 
* Bergen
* NMBU
* NTNU
* Oslo
* Tromsø

 |
| Nye | 
* Agder
* Nord
* Oslomet
* Stavanger
* Sørøst-Norge

 |

 |
| Vitenskapeligehøyskoler | 

|  |  |
| --- | --- |
| Statlige | 
* Arkitektur- og designhøgskolen i Oslo
* Høgskolen i Molde
* Kunsthøgskolen i Oslo
* Norges handelshøyskole
* Norges idrettshøgskole
* Norges musikkhøgskole

 |
| Private | 
* Handelshøyskolen BI
* MF vitenskapelig høyskole
* VID vitenskapelige høgskole

 |

 |
| Regionalehøyskoler | 
* Innlandet
* Samisk
* Vestlandet
* Volda
* Østfold

 |
| Andre statligehøyskoler | 
* Forsvarets høgskole
* Politihøgskolen

 |
| Privatehøyskoler | 
* Ansgarskolen
* Dr Mauds Minne
* Fjellhaug
* Høyskolen Kristiania
* Lovisenberg
* NLA Høgskolen

 |
| *Se også: Høgskoler med akkrediterte studietilbud* Det finnes i tillegg flere institusjoner med godkjente studier på høyskolenivå, men uten institusjonsakkreditering som høyskole. Disse har likevel rett til å kalle seg høgskole/høyskole. |

|  |  |
| --- | --- |
| Oppslagsverk/autoritetsdata | Oslo Byleksikon **·** VIAF **·** ISNI
 |